બાળકોને ઉનાળાની રજાઓ બહુ જ ગમે છે. 60 દિવસની ધમાલ, મસ્તી, આરામ! કોઈ અભ્યાસ નહીં અને શાળા પણ નહીં. વેકેશનને લીધે બાળકોને રોજિંદા શૈક્ષણિક ટાઇમટેબલમાંથી એક સારો વિરામ મળે છે, પરંતુ તેના વિપરીત પરિણામો પણ ભોગવવા પડે છે. એક સંશોધન મુજબ કેટલાંક બાળકો માટે ઉનાળાની રજાઓમાં શાળામાં મળતા મહિનાઓના વિરામને લીધે આવનારા શૈક્ષણિક વર્ષમાં નડતર ઊભું થાય છે, તેઓના જ્ઞાનમાં ઘટાડો થાય છે અને તેમની કસોટીઓના ગુણ પણ ઓછા થઈ જાય છે. આને 'સમર લર્નિંગ લોસ' કહેવાય છે.